Yleiskaavakyselyssä nousi esiin muun muassa Kupittaan siirtolapuutarhan säilyttäminen - Paikalliset - Turun Sanomat
Yleiskaavakyselyssä nousi esiin muun muassa Kupittaan siirtolapuutarhan säilyttäminen
Siirtolapuutarhan tulevaisuudesta käy Turussa kaavakamppailu.
Paikalliset | Turun Sanomat | 10.6.2019 11:34 | 3
Turku valmistelee parhaillaan kaupungin vuoteen 2029 tähtäävää yleiskaavaa marraskuussa 2018 hyväksytyn luonnoksen pohjalta. Kaupunki keräsi asukkailta mielipiteitä hyväksytystä luonnoksesta kyselyn avulla. Kyselyn teemoina olivat viherympäristö, palvelut ja liikenne.
Marras–joulukuussa järjestettyyn kyselyyn keräsi vastauksia erityisesti Mälikkälän mahdollinen Myllyyn vievä katulinjaus ja Kupittaan siirtolapuutarha. Vastaajista valtaosa asettui Kupittaan siirtolapuutarhan säilyttämisen puolelle ja piti Mälikkälän metsien yhtenäisyyttä uutta kulkuyhteyttä tärkeämpänä.
Kyselyssä nousi esille myös ulkoilureittien tarve. Erityisesti toivottiin reittiä muun muassa Vähäjokivarrelle sekä parempia yhteyksiä Ruissaloon.
Kyselyn vastausten perusteella suurin osa oli tyytyväisiä asuinalueensa lähipalveluihin. Palveluita käytetään mieluummin lähellä, vaikka ne olisivat heikompilaatuisia. Sen sijaan keskustan jalankulun, pyöräilyn ja joukkoliikenteen kehittämistä kaivataan.Tuomiokirkkosillan suuntaa pidettiin tärkeänä kävelykeskustan laajenemissuuntana. Pyöräilyreiteistä Aninkaistenkadun kehittäminen nähtiin tärkeimpänä, mutta toisaalta myös autoliikenteen säilyttäminen nähtiin tärkeäksi. Kävelykeskustan laajentaminen Linnankadulle ja Itäiselle Rantakadulle sekä Auransillan rauhoittaminen autoliikenteeltä saivat melko laajasti kannatusta.
Kysely tehtiin internetkyselynä. Vastaajia oli yhteensä 529 ja karttamerkintöjä eri teemoista tehtiin yhteensä 3 002. Kaupungin mukaan kyselyn tulokset pidetään mielessä, kun punnitaan kysymysten yleiskaavallista ratkaisua ja ne viedään osana kaava-aineistoa päättäjien tiedoksi.
Yleiskaavan valmistelua jatketaan Natura-arvioinnilla ja liikenteen tarkastelulla. Seuraavaksi valmistellaan muun muassa Natura-arviointi, liikenne-ennuste, keskustan liikennesuunnitelma ja melumallinnus. Kaavan vaikutuksia arvioidaan jatkosuunnittelun aikana ja tehdään tarvittaessa muutoksia kaavaan.
Timo Laihinen 10.6.2019 12:50
Muuten kuinka usea vastaaja yleensäkään tietä mikä tämä on ja ketkä sitä käyttävät.
Elikkä tämä alue ei kuulu kaikille ja jäänne niiltä oajoilta.
Kun oli ulkopuolella keskustan ja viljeltiin ruokaa kaupunkilaisille.
Nykyään se on vain muutaman etuoikeus.
Eikä niin hoidettukkaan sieltä löytyy kaikenlaista elämää.
Kaupunki tarvitsee rahaa ja tämä käytön ja myyntiin pikaisesti.
SirT 10.6.2019 16:08
Kaikkea ei voi rahaksi muuttaa, Turussakaan
Kaikki ei ole rahassa mitattavissa. Toki voidaan miettiä miten Kupittaan siirtolapuutarhaa saisi enemmän hyödynnettyä kaikkein turkulaisten iloksi, mutta minusta se luontoalueena on säilyttämisen arvoinen. Siellä on siilejä, perhosia ja lintuja, puustoa vihernieluna ja paikka on helposti saavutettavissa. Talviaikaan voisi ideoida alueen käytäville vaikka luistinradat kaupunkilaisille ja siirtolapuutarhan kahvilarakennus käyttöön kahvilana ja luistinvuokraamona talvikaudelle. Tällöin alueen käyttöarvo lisääntyisi myös talvikaudella. Miksei osan alueesta voisi muuttaa myös yleiseksi puistoalueeksi tai lyhytaikaisesti vuokrattaviksi mökeiksi jolloin useammat pääsisivät nauttimaan sen idyllistä? Kerrostaloja alueelle mahtuisi ehkä pari, mutta ankeita tusinakerrostaloja voi tehdä muuallekin. Turkulaisessa oli juttu, joka toi esille alueen rahallisen arvon kaupungille. Tovion, että Turussa luontoa ja maisemaa, eikä rakentamistakaan ei kuitenkaan enää joka kerta ajatella vain rahassa, joka kerran rahastetaan ja käytetään, ja syntyneet vahingot ovat sitten ikuisena tai erittäin pitkäaikaisena riesana koko kaupungille.
HEIKKI HAKALA 10.6.2019 23:16
Kupittaan siirtolapuutarha on keidas
Siirtolapuutarha on virkistävä paikka vilkkaan kadun varrella. Siellä on usein kaikille kiinnostuneille tarkoitettua ohjelmaa ja se on muutenkin avoin. Olin jo 1980-luvulla puolustamassa aluetta City-marketin laajennusta vastaan. Kyllähän noita marketteja on vaikka kuinka mutta vain yksi Kupittaan siirtolapuutarha. Kannattaa säilyttää ehdottomasti.